Prishtinë, merr fund protesta e partive opozitare 
E mërkura u përshkua me përleshje të dhunshme në rrugët e Prishtinës gjatë protestave të partive opozitare kundër arrestimit të deputetes së AAK-së, Donika Kadaj Bujupi
Në Prishtinë në orët e mbrëmjes përfundoi protesta e partive opozitare e cila u përshkua me përleshje të dhunshme. Protesta filloi në mëngjes pas arrestimit të deputetes Donika Kadaj Bujupi nga radhët e Aleancës për Ardhmërinë e Kosoëvs dhe bastisjes së banesave të dy deputetëve të lëvizjes Vetëvendosje, Albin Kurti e Albulena Haxhiu. Policia hodhi gaz lotsjellës mbi grupet e veprimtarëve të partive opozitare që hodhën gurë, ngjyrë e gjësende të tjera mbi forcat e policisë. Protesta u përshkallëzu në orët e pasditës pas vendimit të Gjykatës themelore në Prishtinë për t’i shqiptuar masën e pabargumit prej 30 ditësh deputetes Kadaj Bujupi. Partia e saj tha pas vendimit të gjykatës se “”. Partitë opozitare thanë se janë të vendosura të mos lejojë kalimin e dy marrëveshjeve për Asociacionin e komunave me shumicë serbe dhe shënimin e kufirit me Malin e Zi. Ata thonë se do të vazhdojnë të protestojnë deri sa të lirohet deputetja Donika Kadaj-Bujupi. Për gati dy muaj, partitë opozitare po pamundësojnë mbajtjen e seancave të parlamentit në shenjë kundërshtimi ndaj marrëveshjeve të arritura në bisedimet me Serbinë në fund të muajit gusht, me të cilat komunave me shumicë serbe u ofrohet një shkallë e gjerë autonomie si dhe marrëveshjes për shënimin e kufirit me Malin e Zi. Deputetët e opozitës hodhën në disa raste gaz lotsjellës në mjediset e parlamentit për të pamundësuar mbajtjen e seancave të tij. Marrëveshjet me Serbinë që çuan në shtim të tensioneve politike ndërmjet koalicionit qeverisës dhe partive opozitare, ishin pjesë e bisedimeve për normalizimin e marrëdhënieve ndërmjet të dyja palëve që janë edhe kusht për afrimin e tyre me strukturat evropiane. Ato i siguruan Serbisë negociatat për anëtarësim në Bashkimin Evropian, ndërsa Kosovës Marrëveshjen e Stabilizim Asocimit, e cila u nënshkrua me 27 tetor. Qeveria e Kosovës dënoi ashpër dhunën e shfaqur gjatë protestave të së mërkurës. Në një reagim të saj thuhet se “”.